X (Twitter)|   
Nuo 2023 m. naudojamas naujasis logotipas (dešinėje) |
| Forma | Akcinė bendrovė |
| Pramonė | Informacinės technologijos |
| Įkurta | 2006 m. kovo 21 d. |
| Įkūrėjas (-ai) | Jack Dorsey, Evan Williams,Noah Glass, Biz Stone |
| Centrinė būstinė | San Franciskas, Kalifornija, JAV |
| Svarbiausi darbuotojai | Linda Yaccarino (vadovė) |
| Paslaugos | Mikrotinklaraštis, socialinis tinklas |
| Pajamos | $665m mln. (2013 m.) |
| Pelnas | $512 mln. nuostolis (2013 m.) |
| Savininkas (-ai) | Elon Musk |
| Darbuotojų | 2 300 (2013 m.) |
| Tinklalapis | www.twitter.com |

**„Twitter"** (nuo 2023 m. liepos vadinama **„X"**) – nemokama mikrotinklaraščių bei socialinių tinklų paslauga, leidžianti jos vartotojams siųsti ir skaityti trumpas žinutes (angl. *tweets*). Šis socialinis tinklas buvo sukurtas 2006 m. o jo idėją sumanė Džekas Dorsis, o Evanas Viljamsas iš pradžių didžiąja dalimi finansavo verslą.

2023 m. visame pasaulyje „Twitter" naudojosi daugiau kaip 666 mln. aktyvių vartotojų.

„Twitter" yra vienas iš 10 lankomiausių interneto puslapių pasaulyje. O prie to žymiai prisidėjo sparčiai augantis „Twitter" žinučių skaičius. Pavyzdžiui, „Twitter" pranešimų kiekvieną dieną 2010 m. buvo nusiunčiama tik 50 mln. o 2013 m. šis skaičius išaugo iki 500 mln.

2022 m. balandžio 25 d. įmonės valdyba sutiko už 44 milijardus JAV dolerių parduoti „Twitter" Ilonui Maskui. Šis pardavimas buvo patvirtintas 2022 m. spalio 27 d.

2023 m. birželio 5 d. organizacijos vadove paskirta Linda Yaccarino.

2023 m. liepos 23 d. E. Maskas paskelbė, kad „Twitter" keičia savo logotipą į „X" ženklą.

Ypatumai
--------

„Sučiulbėjimas", „sučirenimas" (angl. *tweet*) – tekstinė iki 280 (iki 2017 m. 140) simbolių žinutė, parodoma autoriaus puslapyje ir nusiunčiama jo prenumeratoriams, dar žinomiems kaip sekėjai (angl. *followers*). Autoriai gali apriboti žinučių matomumą iki savo draugų rato arba leisti žinutes matyti visiems. Vartotojai gali siųsti ir gauti žinutes per „Twitter" svetainę, SMS arba išorines programas. Nors pati paslauga nemokama, žinučių gavimas per SMS yra mokamas – kainos nustatytos paslaugų tiekėjų.

140 simbolių limitas buvo nustatytas siekiant suderinamumo su SMS žinutėmis. Toks apribojimas į „Twitter" svetainę atnešė sutrumpinimus, kurie iki tol paprastai buvo naudojami tik SMS žinutėse. Limitas taip pat paskatino nuorodų trumpinimo svetainių naudojimą (pvz. tinyurl.com, bit.ly). Dabar „Twitter" automatiškai sutrumpina visas nuorodas su savo nuorodų trumpinimo paslauga t.co.

Pagrindiniai „Twitter" skiriamieji bruožai, nors jie ir prigijo iš interneto pasikalbėjimo kultūros – @ bei # ženklai – buvo įvesti pačių vartotojų ir tik vėliau tapo oficialia „Twitter" paslaugų dalimi. @ ženklas skirtas atsakyti kitam „Twitter" naudotojui arba juos paminėti buvo oficialiai įvestas 2007 m. gegužės mėnesį, o # ženklas (grotos) skirtas pažymėti raktažodžius bei temas – žodžių junginiai, kurie rašomi neatskirai – buvo įvestas 2009 m. liepos mėnesį. Pranešimo persiuntimo pasirinktis (angl. *retweet, RT*) taip pat atsirado tik vėliau, 2009 m. lapkričio mėnesį.

Literatūra
----------

* Hatching Twitter: A True Story of Money, Power, Friendship, and Betrayal

Išnašos
-------

1. 1 2  Financial Times: Twitter shares slide on slowing growth
2. ↑  Financial Times: Flaws and feuds helped Twitter fly the nest
3. ↑  Bloomberg Game Changers: Twitter
4. ↑  „Biggest social media platforms 2023". *Statista*. Nuoroda tikrinta 2023-11-11.
5. ↑  „Top Sites". Alexa Internet. Suarchyvuotas originalas 2015-03-02. Nuoroda tikrinta 2013-11-05.
6. ↑  LHV bankas: Twitter IPO
7. ↑  Isaac, Mike; Hirsch, Lauren (April 25, 2022). „Musk's deal for Twitter is worth about $44 billion". *The New York Times* (amerikiečių anglų). ISSN 0362-4331. Nuoroda tikrinta 2022-04-26.
8. ↑  Feiner, Lauren (2022-04-25). „Twitter accepts Elon Musk's buyout deal". *CNBC* (anglų). Nuoroda tikrinta 2022-04-25.
9. ↑  Kay, Kali Hays, Grace. „Elon Musk is now officially Twitter's new owner, ending months of costly litigation". *Business Insider* (amerikiečių anglų). Nuoroda tikrinta 2022-10-28.`{{cite web}}`: CS1 priežiūra: multiple names: authors list (link)[neveikianti nuoroda]
10. ↑  „Twitter Purchased by Elon Musk: A Timeline of How It Happened". *WSJ*. Nuoroda tikrinta 2022-11-07.
11. ↑  Frier, Sarah (2023-06-05). „Twitter's New CEO Linda Yaccarino Has First Day in the Role". Bloomberg News.
12. ↑  „Linda Yaccarino Biography, Net Worth, Age, New Twitter CEO, Elon Musk, Facts". NewsOnline Newspaper. 2023-05-12. Nuoroda tikrinta 2023-07-05.
13. ↑  Twitter changes logo to ‘X’, replacing blue bird symbol
14. ↑  Quartz: The first-ever hashtag, @-reply and retweet, as Twitter users invented them

Nuorodos
--------

* Oficiali svetainė